text: Voldsom brand: 50-årig mand tilstår at stå bag
  05 marts 2016 kl. 06.51
  En 50-årig mand har tilstået, at han har sat ild til et stuehus på Hejsager Strandvej natten til lørdag. Han blev fængslet til 29. marts.
  
  Den 50-årige mand har tilknytning til den nedbrændte ejendom på Hejsager Strandvej, oplyser vagtchef Ole Aamann, Syd- og Sønderjyllands Politi, til TV SYD.
  - Vi har anholdt ham, og han sigtes for "forsætlig ildspåsættelse".
  Grundlovsforhøret ved Retten i Sønderborg blev holdt for lukkede døre. Derfor kan politiet ikke udtale sig om, hvad der er motivet.
  Se flere video fra Local Eyes
  Men inden dørene blev lukket, erkendte den 50-årig, at det var ham, der havde startet branden.
  Ingen personer eller dyr var i fare ved branden, men stuehuset nedbrændte totalt.
  